id ms hu ms fi fr et id nl id ms ms id id ms id ms ms ms ms id id ms ms ms id id id id nn id es et ms id ms ms ms it ms id id pt hbs_lat ms id ms ms ms en
2. Pertama sekali anda perlu pastikan bahawa kenyataan yang dibuat itu mengandungi dakwaan yang tidak benar dan boleh dibuktikan sebagai palsu, ianya terang-terangan atau secara tersirat merujuk kepada anda dan ianya telah tular di media sosial. Boleh baca DI SINI untuk maklumat lanjut.
3. Kedua, sekiranya fitnah yang tersebar itu dibuat secara kenyataan di media sosial, anda perlu dapatkan tangkapan skrin kenyataan tersebut berserta dengan identiti individu yang menyebarkan kenyataan fitnah tersebut.
4. Sekiranya ianya disebarkan melalui whatsapp, anda perlu pastikan ianya telah tersebar kepada pihak lain dan dapatkan tangkapan skrin whatsapp tersebut bersama dengan nombor telefon dan identiti individu yang menyebarkan kenyataan tersebut.
5. Sekiranya ianya berbentuk kata-kata, maka anda perlu tahu apa perkataan yang digunakan dan anda perlu pastikan yang anda mempunyai saksi yang boleh memberi keterangan bagi pihak anda.
6. Ketiga, seboleh-bolehnya anda perlu mendapatkan identiti individu yang menyebarkan fitnah ke atas anda. Ini termasuklah nama penuh dan alamat individu tersebut. Ini bagi memudahkan urusan peguam untuk memfailkan saman malu / fitnah bagi pihak anda. Kenapa ianya penting? Kerana tanpa nama dan alamat individu tersebut, pemfailan saman tidak dapat difailkan dengan secepat mungkin.
7. Setelah anda dapat mengumpul kesemua maklumat-maklumat ini, buatkan dalam bentuk salinan cetak bagi memudahkan peguam membuat rujukan dan seterusnya jika di rasakan perlu, di masuk kan sebagai dokumen sokongan untuk di rujuk di dalam proses bicara Mahkamah kelak.
8. Jangan menunggu terlalu lama. Anda perlu menghubungi peguam sejurus selepas anda mendapat tahu tentang kenyataan fitnah terhadap anda telah tersebar. Kenapa ianya penting? Kerana menunggu terlalu lama boleh memberi siratan bahawa anda tidak terlalu terkesan dengan fitnah tersebut dan ini akan memberi impak dari segi ganti rugi yang anda boleh perolehi.
9. Sekiranya fitnah tersebut memberi kesan terhadap mental atau fizikal anda, sebagai contoh anda telah mengalami kemurungan, stress, tiada selera makan dan seumpamanya akibat daripada fitnah tersebut, maka anda perlu mendapatkan laporan perubatan. Bawa laporan perubatan tersebut semasa berjumpa dengan peguam anda.
10. Sekiranya anda menjalan perniagaan dan kesan daripada fitnah tersebut telah memberi impak negatif terhadap perniagaan anda, maka anda perlu dapatkan apa-apa dokumen yang boleh menyokong impak negatif tersebut. Ini termasuklah penyata kewangan syarikat dan leja perakaunan.
11. Peguam anda akan menilai dokumen-dokumen yang anda sertakan. Sekiranya anda dapat mengumpul dokumen-dokumen ini dengan lengkap, ianya akan membantu kes anda di Mahkamah kelak.
12. Selepas kesemua dokumen telah dikumpulkan, peguam anda kebiasaannya akan menghantar Notis Tuntutan terhadap individu yang memfitnah anda. Apakah Notis Tuntutan? Baca DI SINI.
Kami juga menyediakan Borang Kes yang anda boleh isi untuk mengetahui secara lebih mudah dan cepat samada anda mempunyai kes fitnah atau pun tidak. Klik BORANG KES FITNAH NORHAFEEZLAW.
Hubungi kami di 0129797494 (waktu pejabat sahaja - 9.00 pagi hingga 6.00 petang) atau menerusi email di norhafeezlaw@gmail.com atau menerusi kotak pertanyaan untuk sebarang maklumat lanjut.
SIRI RENCANA SAMAN MALU
i) Apa itu Saman Malu?
ii) Bagaimanakah cara untuk memfailkan Saman Malu?
iii) Apakah cara melawan Saman Malu dan apakah pembelaan yang anda ada?
iv) Apa dokumen yang perlu ada untuk mulakan saman malu?
v) Kos peguam Saman Malu?
vi) Pampasan dan gantirugi Saman Malu / Fitnah?
vii) Fitnah media sosial (facebook, twitter, instagram)
0 Pertanyaan & Jawapan
Anda mempunyai sebarang pertanyaan? Tanya saya di sini atau whatsapp saya dengan klik butang whatsapp di skrin atau isi borang pertanyaan.
NORHAFEEZLAW DI YOUTUBE - CHANNEL ILMULEGAL DILANCARKAN.
Nor Hafeez adalah seorang peguamcara sivil yang beramal sebagai rakan kongsi di sebuah firma di Kuala Lumpur. Beliau mengendalikan pelbagai kes-kes sivil dan pelbagai masalah berkait dengan undang-undang sivil Malaysia seperti kes saman malu, langgar kontrak, hutang peribadi dan korporat, pencerobohan tanah, penceraian bukan islam, harta pusaka, pemecatan kerja, konsultan tuntutan CIPAA dan sebagainya. Di masa lapang, beliau berkongsi ilmu melalui penulisan blog dan sekali sekala menggunakan telefon untuk mengambil dan mengedit gambar secara amatur.
PENAFIAN - Setiap satu rencana yang terkandung di dalam norhafeezlaw.com adalah bertujuan untuk pengetahuan, kesedaran dan pendidikan secara umum. Keseluruhan rencana-rencana ini, atau mana-mana bahagian daripadanya, tidak boleh dijadikan sebagai asas, premis atau panduan untuk memulakan sebarang tindakan undang-undang secara sendiri tanpa terlebih dahulu merujuk kepada mana-mana peguam yang bertauliah dan berpengalaman. Penulis tidak bertanggungjawab di atas sebarang kesan dan akibat daripada sebarang tindakan yang dimulakan secara sendiri tanpa merujuk kepada peguam.
Hakcipta Terpelihara. Kandungan, rencana dan imej yang dipaparkan di dalam laman ini adalah terpelihara mengikut peruntukan-peruntukan yang relevan Akta Hakcipta 1987. Setiap rencana dan imej tidak boleh disiarkan semula di mana-mana platform tanpa kebenaran bertulis pemilik laman.
Copyright © Nor Hafeez Law. Designed by OddThemes